Raquel Welch

Raquel Welch (alk. Jo-Raquel Tejada; 5. syyskuuta 1940 Chicago – 15. helmikuuta 2023) oli yhdysvaltalainen näyttelijä, josta tuli 1960-luvulla tunnettu seksisymboli Miljoona vuotta eKr. -elokuvan ja sen mainosjulisteiden myötä. Elokuva-arvosteluissakin aikanaan keskityttiin lähinnä Welchin ulkonäköön, mutta koomisista rooleistaan hän sai myös arvostusta. Elokuvasta Muskettisoturien seikkailut hänet palkittiin Golden Globella. Welch ei 1970-luvun puolivälin jälkeen näytellyt enää säännöllisesti elokuvissa, mutta hän esiintyi kuitenkin edelleen muun muassa yökerhoissa, teatterissa ja televisiossa.

Nuoruus, perhetausta ja avioliitot
Welch syntyi Armando Carlos Tejadan ja Josephine Sarah Hallin kolmilapsisen perheen vanhimmaksi lapseksi ja sai kasteessa nimen Jo-Raquel Tejada. Hänen isänsä oli bolivialainen siirtolainen, joka työskenteli avaruusinsinöörinä. Welchin äidillä oli puolestaan englantilaisia sukujuuria.

Raquel Welch osallistui jo teini-iässä kauneuskilpailuihin ja saavutti niissä menestystä. High schoolin jälkeen hän aloitti opintonsa San Diegon osavaltion collegessa, jossa opiskeli teatteria. Vuotta myöhemmin hän avioitui James Welchin kanssa. Pari erosi vuonna 1964. Tämän jälkeen Welch oli kolme kertaa naimisissa. 1970-luvulla Welchillä oli lyhyehkö suhde shock rock -muusikko Alice Cooperin kanssa.

Ura
Welch työskenteli työuransa alussa muun muassa sandiegolaisen televisiokanavan säätyttönä, mallina ja cocktail-tilaisuuksien emäntänä. Erottuaan James Welchistä hän muutti kahden lapsensa kanssa ensin Dallasiin ja myöhemmin Los Angelesiin. Näyttelijänura alkoi sivurooleista tv-sarjoissa Vaimoni on noita, McHale’s Navy, The Hollywood Palace ja Virginialainen. Ensimmäisen elokuvaroolinsa hän sai elokuvasta A Swingin’ Summer. 

Welchin ura lähti nousuun 1966 tieteiselokuvassa Fantastinen matka ja elokuvassa Miljoona vuotta eKr., jonka markkinoinnissa käytetyt promootiokuvat tekivät hänestä kansainvälisesti tunnetun. Welchin asemaa seksisymbolina vankisti Miljoona vuotta eKr. -elokuvan juliste, jossa hän esiintyi esihistoriallisissa maisemissa nahkaisiin bikineihin pukeutuneena. Camille Paglian mukaan julisteen kuva antaa lähtemättömän jäljen luonnon kuningattarena.

Welch näytteli 1960-luvulla myös elokuvassa Ystäväni paholainen (1967), jossa hänen roolihahmonsa oli Himo, yksi seitsemästä kuolemansynnistä. Elokuvasta tehtiin myöhemmin uusintaversio Pyörryksissä (2000). Sen jälkeen ilmestyivät Hupsu, hupsumpi, hupsuin (1969) ja 100 kivääriä (1969). Gore Vidalin camp-henkiseen romaaniin perustuvassa elokuvassa Myra – herkkua helmoissa Welch näytteli tyylikästä transnaista. Elokuva Kuolema astuu laivaan (1973) oli camp-henkeä hyödyntävä murhamysteeri.

Kriitikot kiinnittivät usein enemmän huomiota hänen ulkonäköönsä kuin näyttelijäntaitoihin, mutta olivat suopeampia hänen esitellessään koomisia kykyjään. Muskettisoturien seikkailuista (1973) Welch palkittiin Golden Globella parhaasta musikaalin tai komedian naispääosasta. Siinä hän näytteli toivottoman kömpelöä ranskalaisnaista. Welch toisti roolinsa jatko-osassa Koston merkki (1974).

Ambulanssikuskeista kertova farssi Muori, Hinkki & Speedy (1976) oli hänen viimeisiä elokuviansa, ja hänen uransa keskittyi sen jälkeen pääosin teatteriin ja televisioon. Welch oli innostunut klubiesityksistä nähtyään Frank Sinatran lavalla. Welchin ensimmäinen laulu- ja tanssiesiintyminen oli 1973 Las Vegas Hiltonissa. Broadway-debyytti tapahtui 1981, kun Welch toimi kaksi viikkoa Lauren Bacallin lomasijaisena musikaalissa Woman of the Year. Hän sai siitä niin paljon kiitosta, että palasi seuraavana vuonna kuudeksi kuukaudeksi samaan rooliin. Hän oli 1997 paikkaamassa seitsemän viikon ajan Julie Andrewsia musikaalissa Victor/Victoria.

Welchiä ei varsinaisesti pidetty taustastaan huolimatta latinonäyttelijänä, mutta hän oli amerikanmeksikolaisen perheen täti PBS:n sarjassa American Family (2002). Welchin viimeinen elokuva oli How to Be a Latin Lover (2017) ja viimeinen rooli televisiosarjassa Date My Dad (2017).

Welch loi uraa myös kaupallisella alalla. Hän julkaisi 1984 hyvinvointiohjelman Total Beauty and Fitness. Siihen kuului harjoituksia, jotka perustuivat hathajoogan periaatteisiin. Welchin peruukkimallisto on myös ollut Yhdysvalloissa varsin suosittu, minkä lisäksi hänellä on oma korumallisto ja ihonhoitosarja, jotka eivät ole kuitenkaan yltäneet vastaavaan myyntimenestykseen.

Palkinnot ja saavutukset
 Golden Globe Paras naispääosa draamaelokuvassa, 1974
 Hollywood Walk of Fame -tähti nro. 7021
 Playboyn lukijat äänestivät Raquelin 1998 maailman 3. seksikkäimmäksi naiseksi.

Filmografia
Elokuvat Vuosi Suomenkielinen nimi Alkuperäinen nimi Rooli1964  Madame Pollyn ilotalo  A House Is Not a Home  ilotyttö Huoleton kulkuri  Roustabout  opiskelija1965  A Swingin’ Summer  Jeri Älkää häiritkö!  Do Not Disturb  nainen aulassa1966  Fantastinen matka  Fantastic Voyage  Cora Peterson Spara forte, più forte, non capisco  Tania Montini Kevytkenkäiset  Le fate  Elena (osassa Fata Elena) Miljoona vuotta eKr.  One Million Years B.C.  Loana1967  Maailman vanhin ammatti  Le plus vieux métier du monde  Nini (osassa La belle époque) Fathom – vaarojen kehässä  Fathom  Fathom Harvill Ystäväni paholainen  Bedazzled  Lilian Lust1968  Keikkojen keikka  The Biggest Bundle of Them All  Juliana Bandolero  Bandolero!  Maria Stoner Mestarinuuskija  Lady in Cement  Kit Forrester1969  100 kivääriä  100 Rifles  Sarita Pakene tai kuolet!  Flareup  Michele Hupsu, hupsumpi, hupsuin  The Magic Christian  piiskan papitar1970  Myra – herkkua helmoissa  Myra Breckinridge  Myra Breckinridge1971  Lihan himo  The Beloved  Elena Hannie Caulder  Hannie Caulder  Hannie Caulder1972  Jepariryhmä  Fuzz  etsivä Eileen McHenry Kansas Cityn pommittaja  Kansas City Bomber  K. C. Carr Paroni Siniparta  Bluebeard  Magdalena1973  Kuolema astuu laivaan  The Last of Sheila  Alice Wood Muskettisoturien seikkailut  The Three Musketeers  Constance Bonacieux1974  Koston merkki  The Four Musketeers  Constance Bonacieux1975  Villit juhlat  The Wild Party  Queenie1976  Muori, Hinkki & Speedy  Mother, Jugs & Speed  Jennifer "Jugs" Juggston1977  Prinssi ja kerjäläispoika  Crossed Swords  Lady Edith Villi mies  L’animal  Jane Gardner1994  Mies ja alaston ase 33 1/3 – Viimeinen solvaus  Naked Gun 33⅓: The Final Insult  Oma itsensä1998  Lautahemmo uraputkessa  Chairman of the Board  Grace Kosik Folle d’elle  Jacqueline2001  Tortilla Soup  Tortilla Soup  Hortensia Blondin kosto  Legally Blonde  rouva Windham-Vandermark2006  Forget About It  Christine DeLeeTelevisioelokuvat Vuosi Suomenkielinen nimi Alkuperäinen nimi Rooli1980  From Raquel with Love  oma itsensä1982  Verinen intiaani  The Legend of Walks Far Woman  Walks Far Woman1987  Right to Die  Emily Bauer1988  Skandaali pikkukaupungissa  Scandal in a Small Town  Leda Beth Vincent1989  Island of Fury  Trouble in Paradise  Rachel1993  Tahrittu veri  Tainted Blood  Elizabeth Hayes Lemmenlaulu  Torch Song  Paula Eastman Kiviset ja Soraset matkalla maineeseen  Hollyrock-a-Bye Baby  Shelly Millstone (ääni)2013  House of Versace  House of Versace  Lucia-täti
Televisio Vuosi Suomenkielinen nimi Alkuperäinen nimi Jakson nimi / jaksojen määrä Rooli1964  Virginialainen  The Virginian  "Ryker"  tyttö saluunassa McHale’s Navy  "McHale, the Desk Commando"  luutnantti Wilson Vaimoni on noita  Bewitched  "Witch or Wife"  lentoemäntä Veijarit  The Rogues  "Hugger-Mugger, by the Sea"  miss Ranska The Hollywood Palace  "Episode #1.10" mainostaulun tyttö1965  "Episode #2.19" Wendy and Me  "Wendy Sails in the Sunset"  Lila The Baileys of Balboa  "Sam’s Nephew"  Beverly1967  What's My Line?  What's My Line?  "Episode dated 30 April 1967"  oma itsensä The Hollywood Palace  "Episode #5.4"  laulaja1969  Bracken’s World  "Fade-In"  cameo-rooli1971  Rowan & Martin's Laugh-In  Rowan & Martin's Laugh-In  "Episode #5.1"  oma itsensä1976  Saturday Night Live  Saturday Night Live  "Raquel Welch/Phoebe Snow, John Sebastian"  oma itsensä juontajana / Jane Russell1978  The Muppet Show  The Muppet Show  "Raquel Welch"  oma itsensä1979 Ystäväni avaruudesta Mork & Mindy  "Mork vs. the Necrotons: Part 1" kapteeni Nirvana "Mork vs. the Necrotons: Part 2"1993  Evening Shade  "Small Town Girl"  Cynthia Gibson1995  Teräsmieheni  Lois & Clark: The New Adventures of Superman  "Top Copy"  Diana Stride Happily Ever After: Fairy Tales for Every Child  "Cinderella"  äitipuoli (ääni)1996  Central Park West  8 jaksoa  Dianna Brock Sabrina, teininoita  Sabrina the Teenage Witch  "Third Aunt from the Sun"  Vesta Spellman1997  Seinfeld  Seinfeld  "The Summer of George"  oma itsensäSpin City Spin City  "Porn in the U.S.A." Abby Lassiter1998  "A River Runs Through Me"2000  "Balloons over Broadway"2002  Arki vaivaa  American Family  8 jaksoa  Dora-täti2004  Teinitytön kasvatusopas  8 Simple Rules for Dating My Teenage Daughter  "Vanity Unfair"  Jackie2008  Welcome to the Captain  5 jaksoa  Charlene Van Ark2012  C.S.I. Miami  CSI: Miami  "Rest in Pieces"  Vina Navarro

 Lähteet 

Aiheesta muualla



Luokka:Yhdysvaltalaiset elokuvanäyttelijät
Luokka:Hollywood Walk of Fame
Luokka:Golden Globe -palkinnon saajat
Luokka:Vuonna 1940 syntyneet
Luokka:Vuonna 2023 kuolleet